Հրաշալի կլիներ, եթե ուսումնառության ընթացքում հնարավորություն ունենայի շարունակելու պրակտիկայի եւ հետազոտության հերթագայությունը` վերադառնալով մերթ Հայաստան, մերթ Միացյալ Թագավորություն: Ցանկությունս է շարունակել զարգացնել Հայաստանի ֆինանսական հաստատությունների հետ կապերս` երկրի իրական կարիքներին մոտ լինելու նպատակով: Վերադառնալով Հայաստան` հույս ունեմ արտերկրում եւ Օքսֆորդի համալսարանում կատարածս հետազոտության արդյունքում ձեռք բերած գիտելիքներիս ամբողջ պաշարն աստիճանաբար ներդնելու մեր երկրի զարգացման գործում: